cyanic-selkie/wikianc huggingface dataset:
Kašmírčina
Kašmírčina je jedným z 18 jazykov oficiálne uznaných indickou ústavou, no v domovskom štáte Džammú a Kašmír nemá postavenie štátneho jazyka – tým je urdčina s angličtinou.
Písmo
Moslimskí Kašmírčania preferujú upravené perzsko-arabské písmo písané štýlom nastalík (نستلىق). Kašmírčania vyznávajúci hinduizmus sa skôr prikláňajú k písmu dévanágarí. Hoci je moslimov väčšina, na internete získame opačný dojem. Prejavujú sa tu totiž hlavne hinduistickí vyhnanci (Kashmiri Pandits), ktorí používajú dévanágarí, prípadne rôzne spôsoby prepisu do latinky.
Vláda Džammú a Kašmíru uznáva ako jediné písmo pre kašmírčinu nastalík a preto ju kritizujú najmä zástupcovia hinduistickej diaspóry. Vláda argumentuje tým, že nastalík je už po stáročia (rozumej od čias vpádu moslimov z Perzie) zviazaný s kašmírskou kultúrou, kým dévanágarí je cudzorodý prvok, zavlečený s hindčinou až v časoch britskej Indie.
Abeceda
Prehľad kašmírskych písmen nasleduje (sú uvedené zľava doprava v abdžadickom poradí, hoci toto písmo sa píše sprava doľava; paralelne sú uvedené ekvivalenty v dévanágarí):
Poznámky:
Kornčina
Kornčina je v podstate mŕtvy jazyk z britskej podskupiny keltských jazykov, ktorý sa do konca 18. storočia používal v anglickom Cornwalle. V súčasnosti dochádza k jeho znovuoživeniu.
Jazyk má zhruba 80 % slovnej zásoby spoločných s bretónčinou a 75 % s waleštinou.
Oživenie
Prvý úspešný pokus o znovuoživenie tohto jazyka vykonali Henry Jenner a Robert Morton Nance na začiatku 20. storočia. Ich jazyk nazvaný zjednotená kornčina (Unified Cornish) sa zakladal na kornčine zo 14. – 15. storočia. Bola normalizovaná výslovnosť a rozšírená slovná zásoba, a to najmä z bretónčiny a waleštiny.
V roku 1986 Ken George vyvinul alebo upravil kornský pravopis a výslovnosť v takzvanej opravenej kornčine (Revised Cornish), z ktorej sa stala Kernewek Kemmyn (bežná kornčina). Následne ju v roku 1987 Výbor kornského jazyka prijal ako preferovaný systém.
Eurymenes (syn Nélea)
Eurymenes alebo Eurymenés je v gréckej mytológii syn pylského kráľa Nélea a jeho manželky Chlóridy.
Eurymenes mal dvanásť súrodencov, sestru Péro a bratov, Taura, Asteria, Pylaóna, Alastora, Eurybia, Epilaa, Frasia, Déimacha, Euagora, Periklymena a Nestora.
Eurymenes sa s otcom a so svojimi desiatimi bratmi vypravili na strane élidskeho kráľa Augeia do vojny proti najväčšiemu gréckemu hrdinovi Heraklovi a v boji s ním zahynuli. Ich rod však nevyhynul, lebo Eurymenov najmladší brat Nestor, pretože bol ešte veľmi mladý, vojenskej výpravy nezúčastnil. Nestor sa potom stal v Pyle kráľom. Po mnohých rokoch sa Nestor ako najstarší achájsky vodca preslávil v trójskej vojne.
Bernský salašnícky pes
Bernský salašnícky pes je psie plemeno uznané v FCI v skupine 2 pod číslom 45.
Opis
Bernský salašnícky pes je veľké, dlhosrsté, trojfarebné, harmonické a vyrovnané plemeno. Meno má podľa názvu osady Dürrbach a pôvodne bol používaný ako strážny a ťažný pes na sedliackych dvoroch a v špeciálnom postroji ťahal malé dvojkolesové káry. Podobne ako Bernardýn vie vyhľadávať ľudí v lavínach a závejoch.
Podľa klasifikácie FCI patrí medzi švajčiarske salašnícke psy bez pracovnej skúšky. Pomer výšky v kohútiku k dĺžke tela je asi 9:10. Telo má skôr zavalité s výškou v kohútiku u psa 65-70 cm, feny 58-66 cm, a s hmotnosťou medzi 45 až 65 kg. Plemeno je ľahko rozpoznateľné vďaka trojfarebným znakom (čierne, hnedočervené pálenie a biele). Väčšina tela je čierna, líca, nohy a škvrna okolo oka má hnedočierne pálenie. Hruď, prsty, ňufák, špička chvosta a lysina medzi očami je bielej farby.
Oči sú tmavohnedé, uši trojuholníkové, jemne zaoblené, vysoko posadené. Chvost je bohato osrstený čierny a na konci biely, v pokoji zvesený, v pohybe vznášajúci sa na úrovni chrbta. Bernský salašnícky pes je povahou istý, pozorný, bdelý, dobromyseľný a prítulný, trpezlivý, hravý a hlavne má rád deti.
Schiltigheim (mesto)
Schiltigheim je francúzske mesto, ktoré sa nachádza v departemente Bas-Rhin, v regióne Grand Est.
Poloha
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je.
Nasledujúci graf zobrazuje vývoj počtu obyvateľov v meste.
Prednáška
náhľad|Prednáška na Rheinisch-Westfälische Technische Hochschule Aachen Prednáška je monologická forma výučby, súvislý ústny výklad daného učiva. Na vysokej škole sa používa ako hlavná forma výučby, na stredných školách sa uplatňuje v obmedzenom rozsahu a na základných školách len výnimočne.
4076 Dorffel
4076 Dorffel je planétka s priemerom 55 km, ktorú objavil F. Borngen 19. októbra 1982.
Amazona
Amazona, po slovensky amazoňan, je rod, vzhľadom na svoju veľkosť robustne stavaných vtákov z čeľade papagájovitých, ktoré majú pôvod v Novom Svete, v rozsahu od Južnej Ameriky po Mexiko a Karibik.
U väčšiny amazoňanov dominuje zelené perie, oživené farbami, ktoré sú jedným z charakteristických znakov jednotlivých druhov. Amazoňany tak ako aj ďalšie papagájovité vtáky majú zykodaktilné umiestnenie prstov na nohách. Tieto prsty sú pomerne silné a sú tomuto druhu papagájov oporou nielen pri lezení, ale aj pri pridržiavaní väčších kúskov potravy počas jej konzumácie. Hlavnou potravinovou zložkou týchto papagájov sú rôzne orechy a ovocie, listy rastlín sú len ich doplnkovou stravou.
Amazoňany sú známe svojou výnimočnou schopnosťou nabodobňovať zvuky, vrátane ľudskej reči, hravosťou a obratnosťou s akou narábajú s nohami. Ak sú tieto papagáje chované samostatne, sú veľmi spoločenským, rodinným miláčikom. Vyžadujú si ale každodennú pozornosť, väčšiu ako bežné zvieratá chované v rodinách, ako napríklad mačky, alebo psy. Zanedbávanie spôsobuje u takýchto papagájov psychycké traumy až agresivitu, amazoňany sa stávajú deštruktívnymi voči sebe aj voči svojmum okoliu. Potrebujú mať k dispozícii kusy dreva, ktoré sú dostatočne poddajné aby ich mohli svojim silným zobákom rozhrýzť. Niektoré druhy amazoňanov bývajú agresívne aj v období párenia. Chov papagájov tohto rodu si vyžaduje skúseného chovateľa.
John Howard
John Winston Howard (* 26. júl 1939, Sydney, Austrália) je austrálsky politik a bývalý dlhoročný predseda vlády Austrálie.
V rokoch 1977-1983 bol ministrom financií a v rokoch 1985-1989 bol predsedom Liberálnej strany. Za predsedu strany bol opäť zvolený v roku 1995 a 2. marca 1996 porazil vo voľbách Paula Keatinga, dovtedajšieho premiéra z Labouristickej strany. Howardov kabinet bol znovuzvolený v rokoch 1998, 2001 a 2004, čo je najúspešnejší volebný výsledok od dôb sira Roberta Menziesa. Po víťazstve v roku 2004 Howard kontroloval až do novembra 2007 obe komory austrálskeho parlamentu. V novembri 2007 po prehratých parlamentných voľbách ho na čele vlády nahradil Kevin Rudd.
Životopis
Howard vyrástol v Sydney. Prostredné meno dostal po britskom štátnikovi Winstonovi Churchillovi. Howardov otec a dedo obaja bojovali v prvej svetovej vojne. Na predmestí Sydney Howardovci vlastnili benzínovú pumpu, kde John ako chlapec pracoval. Vyštudoval právo na University of Sydney. V roku 1957 sa stal členom Liberálnej strany.
Howard žil v rodičovskom dome až do roku 1971, keď sa oženil s Janette Parkerovou, s ktorou má tri deti.
Po univerzite niekoľko rokov pracoval v advokácii, až kým bol v roku 1974 zvolený do austrálskeho parlamentu. Od decembra 1975 bol v kabinete Malcolma Frasera ministrom obchodu a od decembra 1977 bol ministrom financií. V apríli 1982 sa stal podpredsedom strany.
Ako minister financií bol neoliberál a racionalista. Presadzoval zníženie daní pre občanov i podniky, zníženie výdajov štátneho rozpočtu, zrušenie centralizovaných dohôd o mzdách, zrušenie povinného členstva v odboroch, privatizáciu štátom vlastnených podnikov.
Od roku 1983, keď sa predsedom vlády stal Bob Hawke, bol Howard s liberálmi v opozícii. Až v roku 1996 sa mu podarilo doviesť Liberálnu stranu k víťazstvu v parlamentných voľbách. V tom čase mal 56 rokov. Po nástupe k vláde Howard radikálne zoškrtal štátne výdaje, a mimo iného zaviedol aj systém „práca za podporu“, ktorý vyžadoval, aby si žiadatelia časť podpory v nezamestnanosti odpracovali. Počas prvého funkčného obdobia dosahovala austrálska ekonomika nebývalú konjunktúru a štátny rozpočet sa končil vysokým prebytkom.
V roku 1996 Martin Bryant v Port Arthur v Tasmánii zastrelil 35 ľudí. Howardovou odpoveďou na masakru bol úplný zákaz držania poloautomatických zbraní a odkúpenie týchto zbraní od ich majiteľov vládou.
Howard vyhral nasledujúce voľby v roku 1998 a počas druhého funkčného obdobia sa zasadil o stabilizáciu situácie vo Východnom Timore, ktorého obyvatelia sa v referende rozhodli pre nezávislosť od Indonézie. Počas druhého volebného obdobia tiež zásadne zmenil daňový systém, keď zaviedol daň za tovary a služby (goods and services tax - GST), ekvivalent dane z pridanej hodnoty.
Vo volebnej kampani v novembri 2001 dominovali otázky bezpečnosti krajiny, keďže bolo krátko po útokoch z 11. septembra v Spojených štátoch. Howard opäť voľby vyhral, zasadiac sa o sprísnenú legislatívu ochrany hraníc a zložitejšie podmienky udeľovania víz pre utečencov. V októbri 2002 pri sérii výbuchov na indonézskom ostrove Bali, tradičnej dovolenkovej destinácii Austrálčanov, zomrelo 202 ľudí, z toho 88 z Austrálie. Po tomto nešťastí Howard ešte zosilnil dôraz vlády na národnú bezpečnosť.
V roku 2003 rozhodol o vyslaní austrálskych vojakov do Iraku, čo bolo rozhodnutie, ktoré do značnej miery polarizovalo austrálsku spoločnosť. Proti Howardovi a vojne v Iraku sa konali masové demonštrácie, najväčšie od skončenia Vietnamskej vojny.
Nasledujúce voľby z októbra 2004 Howard opäť vyhral, aj najmä podpore z radov zvyčajných voličov labouristov, po tom, čo sľúbil zvýšenie výdajov na zdravotníctvo, školstvo, rodinné prídavky a podporu malých podnikov, čo bola tradičná doména ľavičiarskej rétoriky. Voľby však Howardovi priniesli nielen víťazstvo v dolnej komore parlamentu, ale po prvý raz od roku 1977 získala vládnuca strana i kontrolu nad senátom. To umožnilo Howardovi prijať niekoľko zákonov, ktoré boli dovtedy v Senáte nepriechodné - najmä privatizáciu nadpolovičného podielu v telekomunikačnej spoločnosti Telstra (bývalý Telecom Australia), reformu zákonníka práce a reformu študijných odborov (zrušenie povinného členstva a teda aj poplatkov).
Howard odišiel z aktívnej politiky po prehraných voľbách v novembri 2007, keď za porážku Liberálnej strany labouristami prevzal plnú politickú zodpovednosť. Na čele austrálskej vlády ho vystriedal Kevin Rudd.
Ľadový hokej na Zimných olympijských hrách 2014 – Ženský turnaj
Ženský turnaj v ľadovom hokeji na Zimných olympijských hrách 2014 prebiehal v dňoch 8. až 17. februára 2014 v ruskom meste Soči. Zúčastnilo sa ho osem ženských reprezentačných tímov, pričom domáce 🇷🇺 ako usporiadateľ a najlepších päť tímov z MS 2012 (🇨🇦, 🇺🇸, 🇨🇭, 🇫🇮 a 🇸🇪) postúpili na turnaj priamo. Počet účastníkov na osem doplnili dva najlepšie tímy z olympijskej kvalifikácie. Víťazom turnaja sa stali hokejistky Kanady, ktoré tak obhájili olympijské zlato zo zimných hier v roku 2010 vo Vancouveri.
Posledný celok konečného poradia olympijského turnaja v Soči odohral kvalifikačnú sériu najviac troch zápasov na dva víťazne (tzv. best-of-three) s víťazom IA divízie MS 2014 o postup na MS 2015 v Malmö. Ak by bolo posledné miesto v olympijskom turnaji obsadil usporiadateľ MS 2015 Švédsko, kvalifikáciu s víťazom IA divízie MS 2014 by odohral predposledný tím konečného poradia olympijského turnaja. Najneskorší termín tejto kvalifikácie bol stanovený 15. november 2014.
Hrací systém turnaja
Turnaj sa hrá podobným systémom ako Majstrovstvá sveta v rokoch 2012 a 2013. Účastníci sú rozdelení do dvoch základných skupín, pričom skupina A je na základe rankingu a výsledkov MS 2012 výkonnostne silnejšia.
Prví dvaja z tejto skupiny postúpili priamo do semifinále. Tímy na treťom a štvrtom mieste a prví dvaja z výkonnostne slabšej skupiny B vytvorili dve štvrťfinálové dvojice systémom 3A–2B a 4A–1B. Víťaz zápasu 3A–2B nastúpi v semifinále proti druhému zo skupiny A a víťaz zápasu 4A–1B proti víťazovi skupiny A. Porazení zo štvrťfinále a poslední dvaja zo skupiny B budú hrať vyraďovacím systémom o konečné umiestenie na 5. až 8. mieste.
Základné skupiny
V dejisku turnaja Soči sa používa Moskovský čas UTC + 04:00.
Trenčianske múzeum
Trenčianske múzeum je kultúrna a vedecká inštitúcia s krajskou pôsobnosťou a viac ako 140 ročnou históriou. Jeho predchodcom bol Prírodovedný spolok župy Trenčianskej, založený v roku 1877. Zlúčením s Muzeálnou spoločnosťou v r. 1912 vzniklo Trenčianske múzeum. Prvým predsedom sa stal '''MUDr. Karol Brančík''', župný lekár a entomológ medzinárodného významu.
Trenčianske múzeum napriek svojim prírodovedným tradíciam je múzeum vlastivedného typu. Vlastní a spravuje zbierkové fondy historického, umenovedného, prírodovedného, literárno-historického či národopisného charakteru, bohaté zbierky z oblasti numizmatiky, faleristiky, filokartie, militárií a zbraní, umeleckého remesla a pod. Múzeum spravuje 175 449 kusov zbierkových predmetov. K najcennejším súborom v zbierkach Trenčianskeho múzea nesporne patrí rozsiahla a umelecky i historicky zaujímavá obrazová zbierka rodu Ilešháziovcov, hlavných a dedičných trenčianskych a liptovských županov, pánov Trenčianskeho hradu od r. 1594 do r. 1835.
Trenčianske múzeum okrem svojej hlavnej budovy na Mierovom námestí, tzv. Župného domu, spravuje v Trenčíne ešte Trenčiansky hrad s viacerými expozíciami, '''Karner sv. Michala''', tzv. Katov dom a viaceré expozície a objekty mimo Trenčína. V pobočke Podjavorinského múzea v Novom Meste nad Váhom je umiestnená expozícia Z histórie Nového Mesta nad Váhom a okolia, v Ambrovskej kúrii v Beckove je expozícia venovaná histórii tohoto mestečka, spolku Tatrín a významnému národnému buditeľovi Jozefovi Miloslavovi Hurbanovi, expozícia v Draškovičovskom  kaštieli v Čachticiach pripomína nielen históriu Čachtíc, ale i neslávne známu "Krvavú grófku" Alžbetu Bátoryovú. V Bzinciach pod Javorinou je možné vidieť Pamätnú izbu spisovateľky Ľudmily Podjavorinskej. '''Rodný dom Ľ. Štúra a A. Dubčeka sa nachádza v Uhrovci'''.
Ján Teluch
Ján Teluch (kr. m. Dubec) (* 2. september 1909, Banská Bystrica – † 10. apríl 1985, Bratislava) bol slovenský pedagóg, politický pracovník a diplomat.
Životopis
Filozofickú fakultu KU v Prahe absolvoval roku 1934. V roku 19361941 stredoškolský profesor v Martine, v Liptovskom Mikuláši a v Banskej Bystrici. Účastník protifašistického odboja a SNP. Po oslobodení pracovník OV a KV KSS v Banskej Bystrici (19451951), diplomat (19561969). Pracovník Ministerstva zahraničných vecí ČSSR v Prahe (1970). Nositeľ Radu SNP I.tr. a iných vyznamenaní.
Janské Lázně
Janské Lázně sú mesto v Česku v okrese Trutnov v Královohradeckom kraji. 1. januára 2012 tu žilo 804 obyvateľov, z toho 411 mužov a 393 žien, pričom priemerný vek v meste bol 42,0 roka (muži 39,0 roka, ženy 45,1 roka).
Detská nemocnica v Žiline
Detská nemocnica v Žiline je zdravotnícka budova v areáli Fakultnej nemocnice s poliklinikou v Žiline. Je dielom architekta Milana Šavlíka.
Počiatky nemocnice
Prvé záznamy o žilinskej nemocnici siahajú do 15.storočia. História nemocnice je dlhá, vždy mala dôležitú a pozitívnu úlohu v dejinách mesta a regiónu. Prvé dokumentované správy o žilinskej nemocnici z 15. storočia sú uvedené v "Historia Civitatis Solna". V roku 1841 postavili mestský špitál z občianskych zbierok. Novodobé dejiny nemocnice v Žiline sa začali písať r.1913, keď rakúsko-uhorská vláda dala súhlas na vybudovanie Uhorskej kráľovskej štátnej očnej nemocnice. Postavili ju v priebehu neuveriteľného jedného roka (v súčasnosti je v tejto budove očné a otorinolaryngologické oddelenie). Pri jej zrode a budovaní, takmer 40 rokov stál žilinský rodák MUDr. Vojtech Spanyol ako riaditeľ a zároveň 48 rokov pôsobil vo funkcii primára očného oddelenia.
Vývoj nemocnice
Ďalšou historickou budovou je kaštieľ v Bytčici, v ktorom je umiestnená časť psychiatrického oddelenia a pre nemocnicu začal slúžiť v roku 1920 ako detská nemocnica. Žilinská nemocnica vždy patrila a aj teraz patrí k významným zdravotníckym zariadeniam na Slovensku. Každá etapa budovania nemocnice bola charakterizovaná a ovplyvňovaná dobou a reagovala na spoločenské pomery a potreby. Reformy zdravotnej starostlivosti sa začali aj v žilinskej nemocnici po zásadných politických a ekonomických zmenách v roku 1989. V plnom rozsahu bola odštátnená lekárenská služba, v podmienkach nemocnice v jej spádovej oblasti bola odštátnená primárna starostlivosť a následne odborná ambulantná starostlivosť. V zložitej a mnohokrát komplikovanej dobe nastal kvalitatívny rast a rozvoj, o čom svedčia nové oddelenia - neurochirurgia, detská ortopédia, klinická farmakológia, nové vysoko špecializované ambulancie - chronická bolesť, neinvazívne metódy, urogynekológia, osteológia atď. Desiatky nových liečebných postupov, vyšetrovacích metód‚ ktoré boli zabezpečené novou modernou technikou a technológiou. Bol zachytený moderný trend neinvazívnych vyšetrovacích metód, špičkovú úroveň v intenzívnej starostlivosti pri kritických stavoch na jednotkách intenzívnej starostlivosti a na oddelení anestézie a intenzívnej medicíny. V roku 1997 sa začal budovať nemocničný informačný systém. Od zrodu nemocnice sa významne podieľa na jej existencii, modernom rozvoji nielen štát - rezort, ale aj mesto Žilina.
Postup pri návrhu
Žilina je typickým príkladom dobudovávania nemocnice v hraniciach areálu, ktorý je dostatočne veľký. Uvážlivé ponechanie mnohých starých objektov i na nové účely vrátane vysokej zelene udržuje aj v priebehu dlhodobej výstavby areál v sympatickej atmosfére pomerného pokoja. Pretože už takmer tridsaťročnú výstavbu vedie jeden hlavný architekt, vidieť v premyslenom koncepte logickú kontinuitu. Vyvážený pomer medzi starými a novými budovami a zeleňou utvára zabývanú krajinu v optimálnej harmónii. V ďalšom období bola nastolená požiadavka väčších nemocníc II. typu ako nemocnica so špecializovanými pavilónmi v areáli nemocnice s kapacitou okolo 1000 postelí. Táto požiadavka architekta Šavlíka prinútila budovať etapovým systémom, pričom sa v rozličných areáloch postupuje individuálne podľa lokálnych potrieb. Niekde sa v prvej etape realizujú najpotrebnejšie postele, v niektorých zasa polikliniky, ale vždy na základe štúdií areálu, kde je jednoznačne určený systém prevádzky i zástavby.
Hmotový koncept
Žilinská nemocnica má aj územnú polikliniku, ktorá vychádza opäť zo základnej schémy ambulancie detí i dospelých, ale s väčšou vybavenosťou v špecializovaných profesiách. Väčší objem i areál umožňujú vybudovať priestorovú kompozíciu v pomere k vybavenosti mesta. Z viacerých foriem sa postupne vyvinul ako najvhodnejší typ tvaru písmena "H", ktorý umožňuje maximum samostatne situovaných nepriechodných oddelení s centrálnym nástupom. Vysoká návštevnosť si vyžaduje vybavenie kvalitnými materiálmi.
Podobné príklady
Okrem žilinskej nemocnice tento postup bol dodržaný aj pri návrhu nemocníc v Banskej Bystrici, v Topoľčanoch, v Nových Zámkoch, v Spišskej Novej Vsi, v Rimavskej Sobote a v Prešove. Dôležité však je technicky vylepšiť aj staré objekty, aby požadovaná úroveň v areáli nebola kontrastne odlišná. Podobne sa budujú i závodné polikliniky: Bratislava, Mýtna (architekt Uhliarik), Bratislava-Ružinov a Karlova Ves (architekt Ščepán), Bratislava III. (architekt Šišolák).
Malyj Semiačik
Malyj Semiačik je názov širokej kaldery vulkanického pôvodu, nachádzajúcej sa vo východnej časti polostrova Kamčatka. Súčasťou kaldery je aj menší stratovulkán a samotná kaldera leží v staršej, 15 ×  širokej kaldere Stena-Sobolinij, ktorá vznikla v strednom pleistocéne. Vznik kaldery sa datuje na neskorý pleistocén, presnejšie 20 000 rokov pre súčasnosťou. Neskoršia aktivita komplexu Malij Semjačik sa posúvala v smere juhozápad s dvoma väčšími fázami vulkanizmu – prvá začala pred 11 000 rokmi a druhá pred cca 8 000 rokmi. Druhá fáza bola charakteristická explozívnymi erupciami, počas ktorých došlo k deštrukcii a rekonštrukcii súčasného masívu. Historicky aktívny kráter Troickij, ktorý vznikol prec cca 400 rokmi, je v súčasnosti zaliaty vodou.
Mančina
Mančina alebo manx (po mansky Yn Ghaelg / Yn Ghailckpo, ) je takmer mŕtvy jazyk používaný na ostrove Man. Patrí do goidelskej (gaelskej) podskupiny ostrovnej skupiny keltských jazykov.
Mančina sa oddelila od stredoírčiny v rokoch 9001600 po Kr. Bežne sa používala ešte v 19. storočí, no v 20. storočí ju ovládali už len najstarší obyvatelia ostrova. Posledný človek, pre ktorého bola mančina materinským jazykom zomrel v roku 1974. Od konca 20. storočia sa však úrady snažia oživiť jazyk umelo (vyučovaním na školách, cez knihy a podobne). V roku 2011 priznalo schopnosti v ovládaní mančiny na ostrove 1 823 ľudí.
Jason Williams (hokejista)
Jason Williams (* 11. august 1980, London, Ontário, Kanada) je kanadský hokejový útočník. Meria 180 cm a váži 84 kg (2006).
Klubový hokej
Jeho prvým klubom v NHL bol klub Detroit Red Wings. S ním podpísal Williams ako voľný agent v roku 2000 zmluvu. V roku 2002 vyhral s Red Wings Stanleyho pohár. 22. októbra 2006 v zápase proti Columbus Blue Jackets strelil svoj prvý hetrik v NHL. Počas sezóny 2006-07 prestúpil do klubu Chicago Blackhawks. Od leta 2008 je hráčom Atlanta Thrashers. Tá ho však 14. januára 2009 vymenila do tímu Columbus Blue Jackets.
Štatistiky
Legenda
Reprezentácia
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 29.
Music from "The Elder"
Music from "The Elder" je deviaty štúdiový album skupiny Kiss. Je to prvý album s Ericom Carrom a posledný album (až do Psycho Circus) s Aceom Frehleym.
Album produkoval Bob Erzin, ktorý predtým pre Kiss produkoval veľmi úspešný album Destroyer. Spočiatku plánovala skupina nahrať hardrockový album v štýle svojich starých nahrávok (do Love Gun) po popovo ladených Dynasty a Unmasked, namiesto toho však natočili konceptuálny album, ktorý sa k skupine ich formátu nehodí. Hoci boli Dynasty aj Unmasked výrazne jemnejšie albumy oproti starším (ako hudbou aj textami), stále si aspoň z časti zachovávali typické znaky hudby Kiss, to ale neplatilo v prípade The Elder. Texty tentokrát boli o boji dobra a zla, o akejsi odysee, hudba bola plná orchestrálnych aranžmánov. Frehleymu ani Carrovi sa nepáčilo nahrávanie takéhoto albumu, lenže Carr bol v skupine braný len ako radový "zamestnanec" a nie ako rovnocenný partner, takže Simmons a Stanley Frehleyho prehlasovali.
Album bol fiaskom, prijatý bol veľmi negatívne, predaj bol tak slabý, že sa muselo zrušiť plánované turné. Skupina po prvýkrát nedosiahla ani zlato. Ace Frehley, sklamaný z albumu aj z prístupu svojich spoluhráčov sa následne rozhodol ukončiť svoje pôsobenie v Kiss.
4077 Asuka
4077 Asuka je planétka s priemerom 73 km, ktorú objavil H. Kosai, K. Hurukawa 13. decembra 1982.
Zuzana Vejvodová
Zuzana Vejvodová (* 19. september 1980, Praha) je česká herečka.
V roku 2003 vyhrala konkurz na hlavnú úlohu v muzikáli Rebelovia (Divadlo Broadway Praha). O rok neskoršie zvíťazila v konkurze na rolu Júlie v dráme Rómeo a Júlia (Letné shakespearovské slávnosti). Nasledujúce leto ju diváci letných shakespearovských slávností mohli vidieť ako Violu vo Večeri trojkráľovom a v roku 2006 stvárnila Desdemonu v Othellovi.
Natočila niekoľko seriálov, rozprávok a inscenácií produkovaných Českou televíziou.
Dalmatínčina
Dalmatínčina alebo dalmátčina je mŕtvy jazyk patriaci medzi balkánske románske jazyky, ktorý sa používal od stredoveku do konca 19. storočia v pobrežných mestách Dalmácie - Zara (Zadar), Traù (Trogir), Spalato (Split), Ragusa (Dubrovník), Cattaro (Kotor) a na priľahlých ostrovoch Veglia (Krk), Cherso (Cres), Arbe (Rab).
Saint-Georges-le-Fléchard
Saint-Georges-le-Fléchard je francúzska obec, ktorá sa nachádza v departemente Mayenne, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
4078 Polakis
4078 Polakis je planétka s priemerom 76 km, ktorú objavil Brian A. Skiff 9. januára 1983.
Gaius Rabirius
Gaius Rabirius môže byť:
Škola
náhľad|Hodina [[matematika|matematiky na Helsinskej technickej univerzite]]
Škola je vo všeobecnosti akékoľvek výchovno-vzdelávacie zariadenie, organizácia alebo inštitúcia. Niekedy sa týmto pojmom myslí budova alebo sídlo danej inštitúcie. V užšom slova zmysle, na Slovensku, je škola inštitúcia zaradená v sieti škôl a školských zariadení, ktoré majú oprávnenie uskutočňovať výchovu a vzdelávanie.
Na Slovensku sa školy delia najmä na:
Bakopa drobnolistá
thumb|right|Bakopa drobnolistá (Bacopa monnieri) Bakopa drobnolistá je trvalka z čeľade skorocelovité (Plantaginaceae). Vďaka svojej schopnosti rásť submerzne je obľúbená ako akváriová rastlina.
Opis
Bakopa je plazivá rastlina, ktorá sa vyskytuje v močiaroch a v blatistých pobrežiach. Listy sú pokrúhlo-kopijovité, sukulentné, protistojné. Kvety sú malé a biele, so štyrmi alebo piatimi okvetnými lístkami.
Vyskytuje sa v močaristých oblastiach v Indii, Nepále, na Srí Lanke, v Číne, na Tchajwane a vo Vietname. Druhotne sa rozšírila aj na Floride a v iných južných štátoch USA.
Probiont
Probiont je jednoduchý ultramikroskopický útvar živej hmoty, ktorý sa mohol v praveku zeme vyvinúť z anorganickej hmoty.
Bakopa drobnolistá
Kuchyňa
Pod menom rau đắng sa používa sa vo vietnamskej kuchyni.
Akvaristika
Brahmi sa pestuje v akváriách. Využíva sa na okysličovanie vody a jej výhodou je nenáročné pestovanie. Vyhovuje je aj chladnejšia voda.
Zoznam hudobných článkov/0
Tento index bol automaticky vygenerovaný podľa tejto kategorizácie. Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
00
001 · 008
09
090X
Schirmeck (obec)
Schirmeck je francúzska obec, ktorá sa nachádza v departemente Bas-Rhin, v regióne Alsasko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Condat
Condat môže byť:
Predpaženie
Predpaženie je jeden zo základných pohybových prvkov krúživého pohybu hornej končatiny. Horné končatiny sú symetricky vystreté v horizontálnej rovine a smerujú priamo pred telo človeka v 90-stupňovom uhle vzhľadom na dlhú os tela.
4079 Britten
4079 Britten je planétka s priemerom 50 km, ktorú objavil Edward L. G. Bowell 15. februára 1983.
Dušan Uškovič (1985)
Dušan Uškovič (* 9. apríl 1985, Prešov) je slovenský futbalista, ktorý hráva na poste útočníka. V súčasnosti je hráčom corgoňligového klubu Dukla Banská Bystrica, kde prestúpil v januári 2008.
Boľšoj Semiačik
Boľšoj Semiačik je vulkanický komplex, pozostávajúci z niekoľkých stratovulkánov, troskových kužeľov a lávových dómov, ktorý sa nachádza vo východnej časti polostrova Kamčatka, neďaleko pobrežia Pacifiku. Komplex leží v širokej kaldere, ktorá sa sformovala v pleistocéne. Postkalderové štádium aktivity dalo za vznik viacerým stratovulkánom a lávovým dómom, viaceré boli aktívne počas holocénu.
Ján Teml
Ján Teml (* 1766, Špania Dolina – † 25. august 1830, Dobrá Niva) bol rímskokatolícky kňaz.
Životopis
Po absolvovaní teologických štúdií pôsobil ako rokuk. kaplán v Španej Doline, v Banskej Bystrici a v Močiari, 18021807 farár v Sklených Tepliciach, 18071818 v Žarnovici, od 1818 dobronivský dekan. Autor rukopisu lat. práce – farskej kroniky v Močiari a v Žarnovici. Od 1795 člen Slovenského učeného tovarišstva.
Artritída
Artritída (z gr. arthro- - kĺb a -itis - zápal) je skupina diagnóz, pri ktorých dochádza k zápalovému poškodeniu kĺbov. Degeneratívne poškodenie kĺbov sa nazýva artróza.
Jestvuje niekoľko foriem artritídy, rozlišujú sa podľa príčiny:
Vojtech Teml
Vojtech Teml (Temel) (* 19. november 1775, Špania Dolina - † 20. august 1835, Nitra) bol slovenský rímskokatolícky kňaz.
Životopis
Študoval na gymnáziu v Banskej Bystrici. Kanonik sídelnej kapituly v Nitre, regionálny historik, prísediaci súdu Trenčianskej stolice. Znalec histórie cirkevného zboru v Dubnici nad Váhom. Autor kázní.
Schirrhein
Schirrhein je francúzska obec, ktorá sa nachádza v departemente Bas-Rhin, v regióne Alsasko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Prothoos
Prothoos (Prothoos) môže byť v gréckej mytológii:
Klášterská Lhota
Klášterská Lhota je obec v Česku v okrese Trutnov v Královohradeckom kraji. 1. januára 2012 tu žilo 196 obyvateľov, z toho 94 mužov a 102 žien, pričom priemerný vek v obci bol 45,0 roka (muži 43,1 roka, ženy 46,7 roka).
Potravina
Potravina je základná požívatina, látka obsahujúca živiny, produkt rastlinnej alebo živočíšnej výroby poľnohospodárstva určený pre výživu človeka. Obsahujú živiny ako sú sacharidy, tuky, proteíny, vitamíny alebo minerálne látky. Živiny požité organizmom sú v ľudskom tele vstrebávané bunkami a využité na produkciu energie, udržiavanie života a podpory jeho rastu.
Zákon č. 152/1995 Z.z. o potravinách definuje potraviny ako látky alebo výrobky, ktoré sú spracované, čiastočne spracované alebo nespracované a sú určené na ľudskú spotrebu, alebo pri ktorých sa odôvodnene predpokladá, že budú požité ľuďmi vrátane nápojov, žuvačiek, všetkých látok vrátane pitnej vody, ktoré sú zámerne pridávané do potravín počas ich výroby, prípravy alebo úpravy, prídavných látok určených na predaj spotrebiteľom a potravín na osobitné výživové účely vrátane dietetických potravín na osobitné medicínske účely ustanovené osobitným predpisom. Zároveň definuje že potraviny nie sú krmivá (pre zvieratá), živé zvieratá, ak nie sú určené na umiestnenie na trh na spotrebu ľuďmi, rastliny pred zberom, lieky, tabak a tabakové výrobky, kozmetické prostriedky, omamné látky a psychotropné látky a rezíduá a kontaminanty.
Danio
Danio je rod sladkovodných rýb z čeľade kaprovité (Cyprinidae). V slovenčine sa ryby tohto rodu označujú dania, čo sa však používa aj pre niektoré ďalšie rody podčeľade Danioninae, napríklad rod Devario. Ryby rodu Danio sú drobné a často zaujímavo sfarbené rybky z tropickej Ázie, veľa druhov našlo významné uplatnenie v akvaristike. Danio pruhované (Danio rerio) je významným modelovým organizmom v molekulárnej biológii. Medzi populárne akvarijné ryby patria okrem dania pruhovaného napríklad danio malabarské (Devario aequipinnatus), Danio perleťové (Danio albolineatus),...
Pôvod
Pochádza z juhovýchodnej Ázie (Mjanmarsko až Sumatra).
Charakteristika
Sú obyvateľmi sladkovodných riek a potokov v juhovýchodnej Ázii, ale mnoho druhov má jasné zafarbenie, a preto sú známe ako akvarijné ryby po celom svete. Len nedávno v odľahlých vnútrozemských oblastiach Mjanmarska boli objavené nové druhy, ktoré zatiaľ nemajú vedecké názvy.
Ryby rodu Danio majú dva páry dlhých fúzov, a sú všeobecne charakterizované vodorovnými pruhmi (s výnimkou Danio choprai, Danio aesculapii a Danio sp. TW01, ktoré majú zvislé čiary). Dosahujú 4 – 15 centimetrov na dĺžku. Vo všeobecnosti nežijú dlhšie ako dva až tri roky, a vo voľnej prírode sú pravdepodobne iba ročné ryby.
Vo voľnej prírode, tieto ryby konzumujú rôzny drobný vodný hmyz, kôrovce a červy, rovnako ako planktón a prípadne poter.
Druhy
Tieto druhy sú uznané v akvaristike, ale nie sú považované za platné druhy
Niektoré nepopísané druhy, ktoré môžu byť reprezentované v poslednej dobe
Saint-Georges-sur-Erve
Saint-Georges-sur-Erve je francúzska obec, ktorá sa nachádza v departemente Mayenne, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
ŽRK Metalurg Skopje
Úspechy
Macedónska najvyššia súťaž:
Víťaz Macedónskeho pohára:
Európske súťaže
Liga majstrov:
Pohár víťazov pohárov:
Pohár EHF:
Vyzývací pohár:
4080 Galinskij
4080 Galinskij je planétka s priemerom 29 km, ktorú objavil L. G. Karachkina 4. augusta 1983.
Pečora
Pečora je rieka na severovýchode európskej časti Ruska. Je dlhá 1809 km, pramení v severnom Urale a ústi v Barentsovom mori v Severnom ľadovom oceáne. Povodie rieky sa rozkladá na ploche 322 000 km2.
Adriová väzba
Adriová väzba je jeden z typov väzby tkaniny, konkrétne spevnenej atlasovej väzby. Spevnená je v obidvoch smeroch tkania. Je typická pre vlnené tkaniny určené napríklad na obleky, ako je adria.
Faustbal na Svetových hrách
náhľad|Rakúske družstvo po víťazstve na Svetových hrách 2005
Faustbal na Svetových hrách je faustbalový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do programu hier bol zaradený na Svetových hrách 1985 v Londýne, vtedy len v mužskej kategórii a odvtedy sa na nich predstavuje pravidelne. V historických tabuľkách dominuje družstvo 🇩🇪, ktoré zvíťazilo 7-krát. Ženský turnaj mal svoju premiéru až na hrách v roku 2022 v americkom Birminghame.
Kvalifikačným kritériom pre účasť na faustbalovom turnaji Svetových hier je umiestnenie na majstrovstvách sveta.
Levkuška
Levkuška je obec na Slovensku v okrese Revúca.
Polohopis
Obec leží v juhovýchodnej časti Slovenského rudohoria.
Dejiny
Obec vznikla okolo domu, ktorý sa spomína v roku 1294 pod názvom Leukes. Pochádza od mena jej zakladateľa Lőkösa. V 15. storočí sa zemianska obec vymieraním šľachty zmenila na urbársku. Obyvateľstvo sa zaoberalo hlavne poľnohospodárstvom, čo sa nezmenilo ani neskôr.
Conteville
Conteville môže byť:
Viktor III.
Blahoslavený Viktor III. (rodným menom Desiderius z Benevento (* 1027, Benevento, Taliansko - † 16. september 1087, Montecassino) bol 158. pápež. Pápežský úrad zastával od 24. mája 1086 až do svojej smrti.
V roku 1059 ho pápež Mikuláš II. povýšil na kardinála. Po smrti Gregora VII. trvalo rok než bol zvolený za pápeža. Krátko po zvolení musel kvôli ľudovému povstaniu opustiť Rím a odísť do kláštora v Montecasino. Bol v spore s protipápežom Klementom III.
Don
Don je rieka v európskej časti Ruskej federácie, prameniaca na juh od Moskvy v meste Novomoskovsk a vlievajúca sa do Azovského mora pri meste Rostov nad Donom. Dĺžka toku je približne 1 870 kilometrov. Jeho hlavným prítokom je rieka Donec.
Dejiny
V staroveku bola rieka považovaná za hranicu medzi Európou a Áziou. Od 9. do 12. storočia stávala na brehu rieky chazarská, neskôr staroruská pevnosť Sarkel, ktorá kontrolovala prenášanie lodí medzi Donom a Volgou. V súčasnosti je toto mesto zatopené Cimľjanskou priehradou a medzi Donom a Volgou je vybudovaný vodný kanál. Pomenovanie dala rieka aj donským kozákom, ktorí osídlili úrodné nížiny okolo Donu v 16. a 17. storočí. Toto miesto bolo počas druhej svetovej vojny svedkom ťažkých bojov operácie Uran, jedného zo zlomov v priebehu vojny.
Rieka tvorí ústredný motív v diele spisovateľa Michaila Šolochova, ktorý sa narodil v dedinke Kružilino, (súčasť stanice Vjošenskaja) na hornom toku Donu.
Priehrady a kanály
Na svojom najvýchodnejšom bode, kde sa Don najviac približuje Volge, bol vybudovaný Volžsko-donský kanál, ktorý spája obe rieky a umožňuje tak lodnú prepravu medzi Azovským a Kaspickým morom. Hladina vody v kanáli je regulovaná Cimľjanskou priehradou na Done.
Medzi Cimľanskou priehradou a mestom Rostov nad Donom je vybudovaná trojstupňová sústava vodných diel, ktoré regulujú spád rieky a plavebnými komorami umožňujú preplávať lodiam. Prvé je postavené pri meste Nikolajevsk, ďalšie v Konstantinovsku a tretí stupeň je pri stanici Kočetovskaja. Posledné z nich, Kočetovskaja, je postavené iba 7,5 kilometra pod ústím rieky Donec do Donu, čím reguluje nielen hladinu Donu, ale aj dolný tok Donca. Kočetovský stupeň bol postavený v rokoch 1914 – 1919 a v rokoch 2004 – 2008 bol zdvojený pridaním ďalšej plavebnej komory. Je zároveň posledným vodným dielom na Done, na zvyšku rieky je už hladina regulovaná prehĺbením dna.
Ladislav Karabin
Ladislav Karabin (* 16. február 1970, Spišská Nová Ves) je bývalý slovenský hokejový útočník.
Česko-Slovensko
V česko-slovenskom drese nastúpil prvýkrát 15. decembra 1992 na turnaji Cena Izvestijí v Moskve v zápase proti Kanade (4:4). Celkovo v česko-slovenskom drese odohral 4 zápasy a neskóroval ani raz. Reprezentoval tiež na juniorských šampionátoch do 18 a 20 rokov v rokoch 1988 a 1990.
Slovensko
V slovenskom drese nastúpil na svoj prvý zápas 23. marca 1993 v zápase proti Taliansku (7:2). Celkovo odohral v slovenskom drese 5 zápasov, ani raz neskóroval.
Osobný život
Je ženatý. S manželkou Kathy má dcéru Lacey Elisabeth. Jeho otec je dlhoročný činovník spišskonovoveského hokeja Ladislav Karabin starší.
4081 Tippett
4081 Tippett je planétka s priemerom 37 km, ktorú objavil Edward L. G. Bowell 14. septembra 1983.
Igor Teplan
Igor Teplan (* 1. marec 1934, Poltár-Zelené – † 14. máj 1997, Banská Bystrica) bol architekt.
Životopis
Autor projektov obytných domov a objektov občianskej vybavenosti v Banskej Bystrici, Brezne, Lučenci, Prievidzi a v Rimavskej Sobote, monumentálneho Pamätníka v Nemeckej, realizovaného podľa projektu M. Beluša, A. Béla, E. Stančíka a sochára A. Vika (1958), rozšíreného urbanistického riešenia a návrhu Pamätnej izby i rekonštrukcie vápenky v Nemeckej, realizovaného podľa jeho koncepcie (1959-1961). Pôsobil ako vedúci ateliéru Stavoprojektu (bývalý Krajský projektový ústav) v Banskej Bystrici (1958-1992), autorizovaný architekt v Banskej Bystrici (od 1992). Autor projektu i realizácie Strednej priemyselnej školy spojovej techniky J. Murgaša v Banskej Bystrici (1963-1964); autor Krematória v Banskej Bystrici spoločne s Elenou Bellušovou a M. Kasandrom (1967-1970); autor prevádzkovej budovy Stavoprojektu, administratívnej budovy S KNV, KOR a iných objektov v Banskej Bystrici.
Aaron Lennon
Aaron Lennon (* 16. apríl 1987, Leeds, Spojené kráľovstvo) je anglický futbalový reprezentant. Profesionálnu kariéru začal v roku 2003 v klube Leeds United. Tam odohral 38 zápasov a dal jeden gól. V roku 2005 prestúpil do Tottenhamu Hotspur, v ktorom je už piatu sezónu.
Contres
Contres môže byť:
Anıtkabir
Anıtkabir (v preklade pamätníková hrobka) je mauzóleum Mustafu Kemala Atatürka, vodcu Tureckej vojny za nezávislosť a prvého prezidenta Turecka. Nachádza sa v Ankare a bolo vytvorené podľa návrhu architektov Emina Onata a Orhana Ardu, ktorí vyhrali v roku 1941 súťaž. Je to tiež miesto posledného odpočinku druhého tureckého prezidenta İsmet İnönü, ktorý sem bol presunutý po jeho smrti v roku 1973. Jeho hrobka sa nachádza oproti Atatürkovmu mauzóleu, na opačnej strane obrovského monumentálneho ceremoniálneho námestia.
Architektúra
Anıtkabir je postavený v typickom tureckom stavebnom štýle z rokov 1940 až 1950, ktorý vykazuje mnohé monumentálne prvky, budovy sú stavané z kameňa, symetrické a na stenách sa objavujú prvky robotníkov a pracujúcich.
Anıtkabir je postavený na takom mieste, aby ho bolo možné vidieť zo všetkých častí Ankary. Stavba Anıtkabiru začala položením základného kameňa 9. októbra 1944. Trvala 9 rokov a mala štyri etapy.
Časti Anıtkabiru
V areáli Anıtkabiru sa nachádza 10 veží, ktoré sú špecializované na rôzne odvetvia tureckého života.
Schirrhoffen
Schirrhoffen je francúzska obec, ktorá sa nachádza v departemente Bas-Rhin, v regióne Alsasko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Problém
Problém je uvedomenie si ťažkosti; formuláciou, vyjadrením problému alebo jeho časti je otázka. Problém je základným významovým útvarom, z ktorého vyrastá filozofické myslenie, je prirodzeným východiskom, základnou bunkou každej filozofickej koncepcie. Súbor problémov a náuka o problémoch je problematika. Problém či prípad, s ktorým sa treba zapodievať, sa nazýva aj záležitosť.
Názory na problém
Podľa Demokritosa, Aristotelesa a Platóna je problém znalosť o neznalosti.
Problém (Joga) vyvoláva naše vlastné správanie alebo naše povahové vlastnosti, ale problémy vznikajú aj nezávisle od nás, a síce v dôsledku prírodných katastrof, spoločenské problémy.
Špecifický problém
Špecifický problém je problém, ktorý rieši len tá ktorá konkrétna filozofická koncepcia alebo skupina filozofických koncepcií.
Templin
thumb|Budova radnice Templin je mesto v nemeckej spolkovej krajine Brandenbursko s počtom obyvateľov 17 535 (2004). Jeho zemepisná poloha je 53°07' N 13°30' E a nadmorská výška.
Mesto bolo prvý raz spomenuté v toku 1270 („Templyn“).
Corbon
Corbon môže byť:
Seek Bromance
„Seek Bromance“ je skladba švédskeho house producenta a DJa Tima Berga. Bola vydaná dňa 17. októbra 2010 v Holandsku, a 24. októbra vo Veľkej Británii, kde dosiahla 13. miesto v rebríčku UK Singles Chart. Skladba je vokálnou verziou jeho inštrumentálnej skladby „Bromance“ spolu s vokálmi zo skladby „Love You Seek“ od talianskeho DJa Samuele Sartiniho a anglickej speváčky Amandy Wilson.
Paleosardínčina
Paleosardínčina alebo sardínčina je mŕtvy jazyk používaný v staroveku na Sardínii. Klasifikuje sa ako samostatný jazyk v rámci indoeurópskych jazykov. Vie sa o ňom málo. Prevážením latinského vplyvu na paleosardínčinu zrejme vznikla dnešná sardínčina.
Kvalifikácia na Majstrovstvá Európy v basketbale mužov 2011
Kvalifikácia na Majstrovstvá Európy v basketbale mužov 2011 bola kontinentálna kvalifikácia pre účasť na Majstrovstvách Európy 2011 v basketbale mužov, organizovaná Európskou basketbalovou federáciou (FIBA Europe). Zúčastnilo sa jej 28 európskych družstiev, ktoré súťažili o 14 miest na záverečný turnaj. Prebiehala od 2. augusta 2010 do 24. augusta 2011.
V A divízii súťažilo 15 družstiev rozdelených v troch skupinách, z ktorých priamo na ME postúpilo najprv iba 5 družstiev. Po rozhodnutí FIBA Europe o rozšírení šampionátu z pôvodne plánovaných 16 tímov na 24, sa k piatim postupujúcim pridalo aj ďalších 7 družstiev a posledné dve družstvá vzišli z dodatočnej kvalifikácie najhoršie postavených tímov. V B divízii nastúpilo 13 družstiev v troch skupinách, z ktorých najlepšie 4 družstvá mali nastúpili v play-off o 2 postupové miesta v nasledujúcej A divízii kvalifikácie. Po rozhodnutí o rozšírení účastníkov finálového šampionátu sa zrušili zápasy play-off a všetky družstvá B divízie postúpili do nasledujúcej kvalifikácie o ME 2013.
Priamy postup
Priamo postúpili hostiteľská krajina a všetkých 9 európskych družstiev, ktoré sa zúčastnili MS 2010:
Filozofický problém
Filozofický problém je jeden zo základných významových útvarov, z ktorých vyrastá určitá filozofická koncepcia alebo skupina filozofických koncepcií. Súborom filozofických problémov je filozofická problematika.
Cormeilles
Cormeilles môže byť:
Predpis
Predpis môže byť:
4082 Swann
4082 Swann je planétka s priemerom 37 km, ktorú objavil C. S. Shoemaker 27. septembra 1984.
Coublanc
Coublanc môže byť:
Samko Dudík
Samko Dudík (* 28. október 1880, Myjava – † 25. máj 1967, Myjava) bol slovenský ľudový umelec, primáš, spevák, tanečník a zberateľ ľudových piesní. Reprezentant ľudových hudobných tradícií myjavského kraja. Založil spolu so svojimi bratmi a ďalšími rómskymi hudobníkmi známu kapelu Dudíkovcov, s ktorou pôsobil predovšetkým na západnom Slovensku a v Česku.
Životopis
Na Myjave založil s bratmi detskú kapelu, neskôr sa spojil so skupinou cigánskeho primáša Baláža, s ktorou sa zúčastňoval podujatí v myjavských hostincoch u J. Cádru i J. Siváčka, kde bolo dokonca zriadené tzv. Slovenské kasíno. Sem chodievali národovci až z Moravy. Ťažká finančná situácia v rodine a potreba pokračovania v otcovom remesle prinútila Samka Dudíka, aby sa odišiel vyučiť do kežmarskej textilnej školy. Odtiaľ po roku a pol odišiel a definitívne sa rozhodol, že sa bude venovať hudbe. Pôsobil s kapelou nielen vo svojom regióne a novovytvorenom myjavskom kine Légie, ale presadil sa aj inde.
Keď v roku 1897 hral na svadbe dcéry košarišského farára Pavla Štefánika, očaril aj jeho syna Milana. Štefánik ho vtedy požiadal o kultúrnu spoluprácu na študentských slávnostiach vysokoškolského spolku Detvan v Prahe a Československej jednoty. Tak sa začala jeho pražská éra. Tu sa stretol s českým husľovým virtuózom Kubelíkom a kolínskym muzikantom Kmochom. Hral aj na protestnej akcii proti černovským udalostiam počas jubilejnej výstavy v Prahe v roku 1908. Svojimi nebojácnymi postojmi provokoval maďarských žandárov a im podriadenú vrchnosť, za čo si mnohokrát vyslúžil "árešt". So svojimi neodmysliteľnými husľami nechýbal na žiadnom významnom stretnutí na slovensko-moravskom pomedzí. Pod vedením Samka sa kapela zúčastnila napr. aj Všeslovanského zjazdu v Prahe v roku 1913, kde očarila mnohých účastníkov.
Počas vojny robil školníka v myjavskej ľudovej škole, kde v provizórne zriadenom lazarete hrával zraneným. A práve jeho vzťah k národu mu vyniesol – hoci uznanému nevojakovi – na oslave Štefana kráľa zahral popri iných hymnách aj Nad Tatrou sa blýska – trest: pridelili ho k regimentu kanonierov na srbský front do Zágrebu. Po návrate domov v roku 1917 sa druhýkrát oženil a veľmi ťažko dal dohromady rozbehanú kapelu. Vtedy sa zrodilo i jeho priateľstvo s budúcim tvorcom filmu Zem spieva, výtvarníkom a fotografom Karolom Plickom. Množili sa i ďalšie známosti – so spevákmi Jankom Blahom a Martinom Holým.
Hral i s Českou filharmóniou. Jeho úsilie obdivoval aj Leoš Janáček, ktorý jeho kapelu odporučil v roku 1927 na Svetovú prehliadku hudieb do Frankfurtu nad Mohanom, kde Dudíkovci zvíťazili; dokonca jej vybavil roku 1929 koncertné turné Londýn – Paríž – Moskva, no Janáčkova predčasná smrť ho zmarila. Tieto úspechy rozhodli o jeho pôsobení v Prahe, spočiatku síce iba príležitostne, no od roku 1932 sa sem dočasne – trvalo to celých 12 rokov – aj presťahoval. Hral vo vinárňach U Ondráčků, vo Fenixe, U Veselých, kde spríjemňoval chvíle a pripomínal domovinu slovenským umelcom, ktorí tu tiež žili (Benka, Smrek, Novomeský, Andrašovan).
Kapela Samka Dudíka hrávala v Uherskom Hradišti aj pred Slováckou búdou na výstave Slovácko 1937. Počas Protektorátu sa zapojil do odboja. Po správe, že ho sleduje Gestapo, sa narýchlo vrátil v roku 1944 na Myjavu, úplne bez úspor. Hral v komédii Priateľka pána ministra spolu s hlavnou predstaviteľkou Adinou Mandlovou, O. Novým, J.Marvanom a M.Rosůlkovou, tiež hudobne spolupracoval so spisovateľkou Zuzkou Zguriškou počas jej krátkej divadelno-filmovej kariéry.
Dávne sklamanie zo zmarenej lákavej vidiny umeleckého rastu vďaka niekdajšiemu svetovému turné mu vynahradila ponuka zájazdu s brnianskym súborom, kde ako sólista už osemdesiatročný Samko v anglickom meste Llangholeu hral a spieval svoje milované pesničky. Jeho nadšenie pre ľudovú pieseň, neobyčajný temperament, s akým ju šíril, ale i pokora, s ktorou vystupoval, ho sprevádzali celý život.